钦定古今图书集成/明伦汇编/人事典/第109卷 > 《保生要录》 > 《药枕方》此枕治头风目眩
## 钦定古今图书集成/明伦汇编/人事典/第109卷 > 《保生要录》 > 《药枕方》此枕治头风目眩

蔓荆子八分，　甘菊花八分，　细辛六分，　吴白芷
六分，　芎䓖六分，　白术四分，　通草八分，　防风
八分，　槁本六分，　羚羊角八分，　犀角八分，　黑
豆五合，《拣择令净石上菖蒲》八分

右件药细锉成碎末，相拌令均，以生绢囊盛之，欲其气全。次用碧罗袋盛之，如枕样，内药直令紧实，置在盒子中，其盒形亦如枕内药囊，令出盒子唇一寸半。晚来欲枕时，揭去盒盖，不枕即盖之，使药气不散。枕之日久渐低，更入药以实之，或添黑豆令如初。三五月后药气歇，则换之。勿枕旬日或一月，耳中微鸣，是药抽风之验。